Η ρήξη του πρόσθιου χιαστού συνδέσμου είναι ένας πολύ συχνός- κυρίως αθλητικός- τραυματισμός και αφορά τη βίαια διακοπή της συνέχειας του πρόσθιου χιαστού. Ο πρόσθιος χιαστός είναι πολύ σημαντικός για τη λειτουργικότητα της άρθρωσης, αφού ο κύριος ρόλος του είναι να εξασφαλίζει τη σταθερότητα του γόνατος, εμποδίζοντας την ολίσθηση της κνήμης σε σχέση με τον μηρό.